קניתי פעמון רוח צבעוני, תליתי אותו מעבר לחלוני. רוח קלילה נשבה מעט, הפעמון ניגן ונד. הרוח פסקה, הפעמון עמד דום. השמש זרחה מסביבה ענני גשם. קרני השמש חדרו לפעמוני מבעד לזכוכית, חדרי נצבע בצבעי פעמון הרוח. היה יום מעונן, החל לרדת גשם. פעמוני נרטב, הצבע שכיסה את פעמוני טפטף, פעמוני הפך לשקוף. הלילה ירד,  הביא איתו את אור הכוכבים. אור הכוכבים חדר מבעד לפעמון הרוח. קניתי פעמון רוח צבעוני, בפעמוני משתקפים כעת, צבעי החיים הטבעיים.